OpenLLM-France/wikimedia huggingface dataset:
# Ramon Nogués i Biset

Ramon Nogués i Biset (Móra d'Ebre, Ribera d'Ebre, 26 de juliol de 1891 - Barcelona, 22 d'agost de 1963) fou un advocat i polític català, diputat a les Corts Espanyoles durant la Segona República.

## Biografia

Pertanyia a una família de mitjans propietaris. Es llicencià en dret a la Universitat de Saragossa. Després tornà a Barcelona, on col·laborà als diaris El Poble Català i La Lucha i es vinculà a la Solidaritat Catalana fins que l'abandonà per a fundar el Partit Republicà Català. El 1916 fou processat per les autoritats militars arran d'un discurs a Gandesa i s'exilià a França.
Quan va tornar, fou elegit diputat per la província de Tarragona pel Partit Republicà Democràtic Federal. En proclamar-se la Segona República Espanyola, fou nomenat president de la diputació provincial de Tarragona i fou elegit diputat a les eleccions generals espanyoles de 1931 per l'Extrema Esquerra Radical Socialista, vinculada al grup parlamentari d'ERC. La seva amistat amb Marcel·lí Domingo i Sanjuán el va dur el 1932 a trencar amb ERC i a ingressar al Partit Republicà Radical Socialista Català, però el 1936 l'abandonà per a tornar a ERC. Fou novament diputat a les eleccions generals espanyoles de 1933 i 1936 (aquestes en el Front d'Esquerres). Durant la guerra civil espanyola fou vicepresident de les Corts Espanyoles. El 1939, un cop acabada la guerra, s'exilià a França, i fou president de les Corts Republicanes a l'exili. El 1955 va tornar a Barcelona i treballà com a advocat.

## Enllaços externs

* Enllaç permanent al fitxer VIAF.
* Josep Sánchez Cervelló Ramon Nogués i Biset. De la presidència de la Diputació republicana a la de les Corts a l'exili Arola Editors, 2004
* Ramon Nogués Arxivat 2015-04-02 a Wayback Machine.a memòriaesquerra.cat Arxivat 2015-03-11 a Wayback Machine.
# Sven Hansson

Sven Hansson (Suècia, 1912 - 1971) va ser un esquiador de fons suec que va competir durant la dècada de 1930. En el seu palmarès destaca una medalla de bronze al Campionat del Món d'esquí nòrdic de 1938, la Vasaloppet de 1936 i un títol nacional.

## Referències

* ↑ Sven "Lima" Hansson, Fiskarheden (1912-1971) (suec)
* ↑ Resultats al Campionat del món d'esquí nòrdic (alemany)
* ↑ «Vasaloppet» (en suec), 29-11-2013. Arxivat de l'original el 3 desembre 2013.
* ↑ «Svenska mästare genom tiderna» (en suec). Svenska Skidförbundet, 29-11-2013. Arxivat de l'original el 15 de febrer 2018. [Consulta: 11 gener 2020].
* ↑ Sven Hansson a Federació Internacional d'esquí
# Theodor Hauschild

Theodor Hauschild (Erfurt, 4 de gener de 1929 - Hamburg, 8 de setembre de 2024) va ser un arquitecte i arqueòleg alemany.

## Biografia

El 1949 va estudiar arquitectura a la Universitat Tècnica de Berlín i es va graduar en 1956. Un any més tard era fou contractat com a investigador al departament Madrid de l'Institut Arqueològic Alemany (DAI). En 1965, va treballar a la Universitat de Berlín amb Ernst Heinrich amb l'obra Der Kultbau neben dem römischen Ruinenkomplex bei Estoi in der Provincia Lusitania (L'edifici de culte adjacent a les ruïnes romanes en el complex Estoi en la Província Lusitania). Des de 1969, va treballar a les excavacions de Centcelles i Tarragona (Tarraco) i va ser assignat posteriorment a la línia del projecte de DAI investigació de la ciutat romana a la península Ibèrica. Per a aquest projecte, Hauschild va realitzar excavacions al municipium romà de Munigua de Sevilla i a la villa rustica de Milreu a Estói. El 1980, va ser director del Departament Segon de Madrid i cap de la branca Lisboa del DAI.
Va treballar en la recuperació de monuments de Catalunya, com la muralla romana de Tarragona, on va descobrir el 1983 en un dels carreus de l'interior de la Torre de Sant Magí o de Minerva (que exhibeix cinc enigmàtics caps llorejats) la dedicatòria M. Vibio Menrva, i en el mausoleu romà de Centcelles el 1966. El 1984 fou nomenat doctor honoris causa per la Universitat de Barcelona. El 1996 va rebre la Creu de Sant Jordi. El 2008 fou declarat fill adoptiu de Tarragona.

## Obres

* Helmut Schlunk, Theodor Hauschild. 1962. Informe preliminar sobre los trabajos realizados en Centcelles: memoria. Volumen 18 de Excavaciones arqueológicas en España. Ed. Min. de Educación Nacional, Dirección Gral de Bellas Artes, Servicio Nacional de Excavaciones Arqueológicas. 67 pp.
* 1983. Arquitectura romana de Tarragona. Ed. Ajuntament. 180 pp.
* 1986. La vil·la romana i el mausoleu constantinià de Centcelles.
* 1991. El faro romano de La Coruña. Ciudad y torre : Roma y la Ilustración en La Coruña. Ed. Ediciós Do Castro. 97 pp. ISBN 84-7492-543-6
* 1993. La villa romana de Centcelles. Volumen 9 de Programa de investigaciones protohistóricas. Ed. Montserrat Mateu Taller Editorial. 123 pp. ISBN 84-88158-04-1
* Theodor Hauschild, Felix Teichner, Elena Morán. 2002. Milreu: ruinas. Volumen 9 de Roteiros da arqueologia portuguesa. Ed. Instituto Português do Património Arquitectónico. 67 pp. ISBN 972-8736-06-1

## Referències

* ↑ «Mor l'arqueòleg alemany Theodor Hauschild, clau en l'estudi de la Tàrraco Romana», 11-09-2024. [Consulta: 12 setembre 2024].
* ↑ «UB - Universitat de Barcelona - UB». [Consulta: 12 setembre 2024].
* ↑ «L'arqueòleg Theodor Hauschild rebrà el títol de fill adoptiu de Tarragona».
# Clifton (Tennessee)

Clifton és una població dels Estats Units a l'estat de Tennessee. Segons el cens del 2000 tenia 2.699 habitants.

## Demografia

Segons el cens del 2000, Clifton tenia 2.699 habitants, 353 habitatges, i 223 famílies. La densitat de població era de 162,3 habitants/km².
Dels 353 habitatges en un 26,1% hi vivien nens de menys de 18 anys, en un 47% hi vivien parelles casades, en un 12,7% dones solteres, i en un 36,8% no eren unitats familiars. En el 34% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,93.
Per edats la població es repartia de la següent manera: un 7% tenia menys de 18 anys, un 13,3% entre 18 i 24, un 56,2% entre 25 i 44, un 17,7% de 45 a 60 i un 5,9% 65 anys o més.
L'edat mediana era de 35 anys. Per cada 100 dones de 18 o més anys hi havia 684,7 homes.
La renda mediana per habitatge era de 22.500 $ i la renda mediana per família de 35.000 $. Els homes tenien una renda mediana de 36.848 $ mentre que les dones 19.318 $. La renda per capita de la població era de 13.780 $. Entorn del 15,4% de les famílies i el 22% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clifton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Clifton». American Fact Finder. Oficina del Cens dels Estats Units, 12-01-2010.
# Les Eres (Montferrer i Castellbò)

Les Eres és un nucli de població del municipi de Montferrer i Castellbò, a l'Alt Urgell. El poble es troba entremig dels pobles de Sant Andreu i Turbiàs, a la carretera de Castellbò. Citat en el testament de Ramon, vescomte d'Urgell-Castellbó, de data 8 d'octubre de 1113. Actualment despoblat i situat a uns 1.258 metres d'altitud, havia arribat a sis famílies i tenia 5 habitants el 1970. La seva petita capella de Sant Vicenç era sufragània de la de Turbiàs.

## Referències

* ↑ GGCC, Montferrer i Castellbò: Altres indrets del terme, Turbiàs, les Eres i Sant Andreu de Castellbò.
# Vanzac

Vanzac és un municipi francès situat al departament del Charente Marítim i a la regió de la Nova Aquitània. L'any 2017 tenia 148 habitants.

## Demografia

El 2007 tenia 174 habitants, sigui 79 famílies a 92 habitatges.

## Economia

El 2007 la població en edat de treballar era de 112 persones. Hi havia set empreses: dues de fabricació d'altres productes industrials, tres constructores, una empresa de comerç i reparació d'automòbils. Té una escola elemental integrada dins d'un grup escolar.
L'any 2000 hi havia 15 explotacions agrícoles que conreaven un total de 640 hectàrees.

## Llocs d'interés

* L'església dedicada a santa Quitèria. Va ser reconstruïda al segle xiv. El tabernacle de fusta polícroma data del segle xviii, representael Bon Pastor i va ser llistat com a monument històric el 1980.
* Camp arqueològic del neolític
* Camp arqueològic gal·loromà

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* ↑ «Tabernacle». Ministeri de la Cultura.
# Mayumana

Mayumana (en hebreu: מיומנה) és un grup de dansa i percussió nascut a Israel fundat per Eylon Nuphar, Boaz Berman i el productor Roy Oferen l'any 1997 (encara que la idea va sorgir en l'any 1996) a Tel-Aviv, Israel. Encara que el grup va néixer a Israel els seus components són de diverses nacionalitats. El nom ve de la paraula hebrea Mayumanut, מיומנות, que vol dir: habilitat i destresa.
Els seus espectacles són de teatre, dansa i percussió units. Les coreografies que realitzen són de gran vitalitat. La percussió la solen realitzar sobre objectes pintorescs com a contenidors d'escombraries i altres objectes reciclats. També creen les seves danses segons al tipus de ritme, encara que no en totes és necessari, ja que fan servir llums o coses més cridaneres. La seva popularitat i l'atractiu de les seves representacions els ha portat a protagonitzar un anunci televisiu de Coca-Cola.
Després dels seus primers èxits el grup es va proposar tenir el seu propi lloc per actuar i van adquirir un magatzem a la ciutat de Jaffa i ho van transformar en un teatre de 400 localitats anomenat "La casa Mayumana" (The Mayumana house). El teatre es va convertir en un dels més actius de l'àrea de Tel-Aviv.
El grup té una trajectòria de 20 anys d'activitat, amb més de 156.000 exhibicions i 4.000 espectadors en més de 20 països al voltant del món. Des de l'any 1995 el grup (que va començar amb 4 membres i en l'actualitat compta amb més de 800 artistes de tots els punts del planeta) ha estat constantment de gira.
També han desenvolupat altres espectacles com ADRABA, que està dirigit al públic infantil i BEJUNTOS en el qual les seves representacions giren entorn d'èxits musicals. També han fet el RUMBA, una obra amb les cançons del grup Estopa.
L'objectiu comercial de Mayumana ha estat sempre Nova York en el qual a partir de l'any 2007 s'estableix amb un grup triat d'entre 9,000 aspirants de tot el món. En l'any 2007 van participar en el festival de la cançó de Viña del Mar, a Xile, durant la nit inaugural.

## Referències

* ↑ www.abc.es/

## Enllaços externs

* Mayumana - Lloc web oficial
# Tarnov (Nebraska)

Tarnov és una població dels Estats Units a l'estat de Nebraska. Segons el cens del 2000 tenia 63 habitants.

## Demografia

Segons el cens del 2000, Tarnov tenia 63 habitants, 24 habitatges, i 15 famílies. La densitat de població era de 810,8 habitants per km².
Dels 24 habitatges en un 37,5% hi vivien nens de menys de 18 anys, en un 50% hi vivien parelles casades, en un 12,5% dones solteres, i en un 37,5% no eren unitats familiars. En el 29,2% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,33.
Per edats la població es repartia de la següent manera: un 30,2% tenia menys de 18 anys, un 12,7% entre 18 i 24, un 27% entre 25 i 44, un 20,6% de 45 a 60 i un 9,5% 65 anys o més.
L'edat mediana era de 32 anys. Per cada 100 dones de 18 o més anys hi havia 120 homes.
La renda mediana per habitatge era de 29.375 $ i la renda mediana per família de 31.250 $. Els homes tenien una renda mediana de 27.813 $ mentre que les dones 22.083 $. La renda per capita de la població era de 10.014 $. Aproximadament el 14,3% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tarnov». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Tarnov». American Fact Finder. Oficina del Cens dels Estats Units, 12-01-2010.
# Claudio Gentile

Claudio Gentile (Trípoli a Líbia, 27 de setembre de 1953) és un entrenador de futbol italià i exfutbolista dels anys 1970 i 1980, en què va destacar com a defensa. Gentile va jugar amb Itàlia en dues Copes del Món, i va jugar en la selecció italiana guanyadora en la final del 1982.

## Referències

* ↑ «Claudio Gentile». Statistics by season. myjuve.it. [Consulta: 24 abril 2011].
# Laureano Poza Juncal

Laureano Poza Juncal (Pontevedra, 1908 - 31 de gener de 1996) fou un químic i polític gallec.

## Trajectòria

Fill de Joaquín Poza Cobas i germà de Joaquín i Hernán Poza Juncal, estudià Químiques, llicenciant-se amb un brillant historial acadèmic i fou dirigent de la FUE. Fou professor de Química Industrial Orgànica i Anàlisi Química a l'Escola Industrial de Vigo. Soci del Centre Republicà de Pontevedra, milità a Acció Republicana i després a Izquierda Republicana. A les eleccions generals espanyoles de 1936 va intervenir en actes polítics a la província de Pontevedra. Fou depurat en 1936 del seu càrrec de professor. S'exilià a Mèxic, on fou professor de Ciències Químiques a la Universitat Internacional i a l'Institut Hispano-Mexicà Ruiz de Alarcón. Va fer investigacions amb urotropina i altres medicaments. A Mèxic s'aproximà al grup dels socialistes gallecs exiliats, fou copatrocinador de la revista Vieiros i publicà Pensamientos Filosóficos y Proyecciones Esotéricas.

## Vida personal

Casat amb Elisa Díaz Riba.

## Bibliografia

* Pereira Martínez, Carlos «A Familia Poza: Un exemplo de republicanismo e librepensamento en Pontevedra». Anuario Brigantino, 27, 2004 [Consulta: 28 agost 2012].

## Enllaços externs

* "Orígenes de la masonería. Una realidad histórica" Arxivat 2013-06-08 a Wayback Machine. de Laureano Poza Juncal.
# Joseph Lesurques

Joseph Lesurques (Douai, 1 d'abril, 1763 - París, 3 d'octubre, 1796), fou una de les preteses víctimes dels errors de la justícia.
Va servir en un regiment d'Alvèrnia i va aconseguir després una posició molt desfogada especulant sobre béns nacionals. Va traslladar el seu domicili a París i, al cap de poc temps d'aquest trasllat, va ocórrer a la carretera de Melun, prop de Liuesant, l'assassinat del correu de Lió (27 d'abril de 1796), sent el robatori l'únic mòbil de els assassins. Es va sospitar d'un tal Guénot, amic de Lesurques, però desproveïda de fonament semblant acusació, se li va posar en llibertat, i, en anar a reclamar del jutge d'instrucció certs papers, li va acompanyar Lesurques, que, segons sembla, tenia una gran semblança amb un dels assassins, per la qual cosa van fixar en ell la seva atenció diversos testimonis, en especial la serventa d'una posada en què havien estat els malfactors, tots van estar contestes a afirmar que Lesurques era un d'ells.
Courriol, un dels autors de l'assassinat, es va negar davant del jutge a reconèixer al seu pretès company; malgrat això, i no obstant haver intentat en va Lesurques provar la coartada, davant les rotundes afirmacions dels testimonis, va ser condemnat a mort, igual que Courriol, i executats ambdós.
Sobre aquest afer escriviren Louis-Mathurin Moreau, Paul Siraudin i Alfred Delacour, el cèlebre drama Le courrier de Lyon, portat al cinema el 1937 pels directors Claude Autant-Lara i Maurice Lehmann.

## Bibliografia

* Jean Lefevre Une erreur judiciaire (1852)
* Jean-Baptiste Salgues Mem. au roi pour le sieur Lesurques (1822)
* Joseph Zangiacomi Rapport au conseil d'Etat (aparegut en el Moniteur de 7 d'agost de 1822)
# Bartolomé Murillo Pascual

Bartolomé Murillo Pascual (Barcelona, 5 d'agost de 1923 - Igualada, 18 de setembre de 2012) fou un futbolista català de la dècada de 1940.
Jugava de davanter centre.
Donà les seves primeres passes al Gràcia, FC Martinenc i UA Horta.
L'any 1945 fou fitxat pel RCD Espanyol, on romangué diversos anys. Només disputà cinc partits de lliga la temporada 1945-46 i un partit de copa la 1947-48. La resta de temporades jugà cedit al CF Igualada, i a segona divisió al CE Castelló i al Reial Múrcia.
Posteriorment jugà al Reus Deportiu, Nàstic de Tarragona on jugà temporada i mitja i retornà a primera, FC Perpinyà i Terrassa FC a segona divisió.
El seu germà Joaquín Murillo Pascual també fou futbolista

## Referències

* 1 2 3 Juan Pedro Martínez; Xavi Ensenyat. Cor Perico. RCD Espanyol, 2018.
* ↑ «En Palma de Mallorca». Mundo Deportivo, 13-10-1943. [Consulta: 9 abril 2019].
* ↑ «En San Martín». Mundo Deportivo, 19-04-1944. [Consulta: 9 abril 2019].
* 1 2 3 4 5 «Fitxa de Murillo». Periquito.cat. [Consulta: 9 abril 2019].
* 1 2 3 Bartolomé Murillo Pascual a BDFutbol
# Mayville

* No s'ha de confondre amb Maryville.
«Mayville» té aquests significats:
* Mayville (Dakota del Nord)
* Mayville (Nova York)
* Mayville (Wisconsin)
# Teatre de Beerxeba

El Teatre de Beerxeba (en hebreu: תיאטרון באר שבע) és un teatre situat en la localitat de Beerxeba, Israel. El Teatre de Beerxeba va ser establert per les actrius Naomi Blumenthal i Margalit Stander durant el mandat d'Eliahu Nawi com a alcalde de Beerxeba. Les actrius van crear el teatre amb l'ajut de Bentz Carmel, que després va servir com a tinent d'alcalde de Beerxeba i el regidor responsable dels assumptes culturals. En l'any 1973, després de produir dues obres de teatre, Geri Bilu va ser nomenat com a director de l'entitat. Bilu es va exercir com a director artístic del teatre durant vuit anys.

## Referències

* ↑ «Información sobre el sitio» (en anglès). [Consulta: 24 octubre 2015].

## Enllaços externs

* Beersheva Theater (hebreu) (anglès)
# Isil i Alós

Isil i Alós és una entitat municipal descentralitzada dependent del municipi d'Alt Àneu, a la comarca del Pallars Sobirà.
Té 114 habitants el 2003. Situada a la part septentrional del terme, comprèn tot l'antic municipi d'Isil o Isil i Alós d'Àneu: la capçalera de la vall d'Àneu, travessada per la Noguera Pallaresa, a la zona de transició entre el Pallars i el país de Coserans, a Occitània. Al nord està emmarcada per altes muntanyes, com el Mont-roig (2.847 m), el pic de Clavera (2.721 M) o el Tuc dels Tres Comtes (2.675 m), que només són franquejables pels ports d'Aulà i de Salau.
La formen els nuclis d'Isil, o Gil (el cap de l'entitat), i Alós d'Isil, o d'Àneu, tots dos pobles situats a la carretera C-147 que comunica Alós amb Esterri d'Àneu resseguint la Noguera Pallaresa. Aquests dos nuclis, juntament amb Àrreu, havien format fins al 1970 el municipi d'Isil, any en què, juntament amb València d'Àneu, Sorpe i Son, es va constituir el municipi actual d'Alt Àneu. L'entitat municipal descentralitzada d'Isil i Alós es va crear l'any 1999. Prèviament, entre 1971 i 1992 havia existit la d'Isil i Alòs d'Àneu.
| Entitat de població | Habitants (2019) |
| Alós d'Isil | 27 |
| Isil | 76 |
| Font: Idescat ||

## Història
### Edat contemporània
#### L'Entitat Municipal Descentralitzada

L'Entitat Municipal Descentralitzada d'Isil i Alós va ser creada amb el nom d'Isil i Alòs d'Àneu el 1971 en haver-se agregat el seu antic municipi al nou d'Alt Àneu. Durant la dictadura del General Franco i els anys immediatament posteriors, fou una entidad local menor o pedania, regida per un alcalde pedani. Més tard, va ser suprimida el 1992, i es va tornar a crear el 23 de febrer del 1999 per Decret de la Conselleria de Governació de la Generalitat de Catalunya, després d'un Edicte de l'Ajuntament d'Alt Àneu de 3 de març del 1998.
Com està previst en la legislació municipal vigent en l'actualitat, els pobles constituïts en Entitat Municipal Descentralitzada (EMD) elegeixen, alhora que l'alcalde i regidors del seu municipi, un president d'EMD. En el cas d'Isil i Alòs, aquesta figura ha estat coberta fins ara per:
* Amb el nom d'Isil i Alòs d'Àneu:
** Josep Gallart i Roser (1979 - 1983)
** Jordi Roset i Aura (1983 - 1987)
** Antoni Gallart i Morancho (1987 - 1992)
* Amb el nom d'Isil i Alós:
** Josep Maria Gausiach i Barlabé (1999 - 2007)
** Maria Mercè Salaet i Caballé (2007 - 2011)
** Sofia Isús i Barado (2011 - 2019)
** Guillem Manuel Esteban Isus (2019 - 2023)

## Referències

* ↑ «Isil i Alós». Gran Enciclopèdia Catalana. Barcelona: Grup Enciclopèdia Catalana.
* ↑ «Entitat Municipal Descentralitzada d'Isil i Alós». municat.gencat.cat. [Consulta: 24 agost 2020].
# Chrysiptera unimaculata

Chrysiptera unimaculata és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba des del Mar Roig i l'Àfrica oriental fins a Fidji, les Illes Ryukyu, el sud de la Gran Barrera de Corall i Tonga.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lagunilla del Jubera

* Per a altres significats, vegeu «Lagunilla (desambiguació)».
Lagunilla del Jubera és un municipi de la Rioja, a la regió de la Rioja Mitjana. Limita al nord amb Murillo de Río Leza, al sud i est amb Santa Engracia del Jubera (i els llogarets Bucesta i Santa Cecilia), i a l'oest amb Ribafrecha, Leza de Río Leza i Soto en Cameros (i el seu llogaret Trevijano).

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Joseph Lewis

Joseph "Joe" Lewis (Gloucester, Nova Gal·les del Sud, 13 de gener de 1989) és un ciclista australià, professional des del 2008 i actualment a l'equip Holowesko Citadel Racing Team.

## Palmarès

* 2009
** Vencedor d'una etapa al Tour de Tasmània
* 2010
** 1r al Tour de Bright i vencedor d'una etapa
* 2011
** Vencedor d'una etapa al Tour de Gila
* 2016
** Vencedor d'una etapa al Cascade Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com